Source: https://e-justice.europa.eu/content_ordinary_courts-18-lt-et.do?idTaxonomy=18&idCountry=lt&plang=et&init=true&member=1&removebanner=true
Timestamp: 2020-04-06 17:46:30+00:00
Document Index: 3744175

Matched Legal Cases: ['kohus ', 'kohus ', 'kohus\n', 'kohus ', 'kohus ', 'kohus ', 'kohus ', 'kohus ', 'kohus ', 'kohus ']

Üldkohtud - Leedu
Sellel lehel esitatakse teave Leedu üldkohtute kohta.
Leedus on 56 üldkohut:
Leedu Ülemkohus (Lietuvos Aukščiausiasis Teismas);
Leedu Apellatsioonikohus (Lietuvos apeliacinis teismas);
5 ringkonnakohut (apygardos teismai);
49 piirkonnakohut (apylinkės teismai).
Leedu Ülemkohus
Leedu Ülemkohus on ainus kassatsioonikohus (viimane võimalus) üldkohtute jõustunud kohtuotsuste, korralduste ja määruste läbivaatamiseks.
Ülemkohus on kujundanud ühtset kohtupraktikat seaduste ja teiste õigusaktide tõlgendamiseks ning kohaldamiseks.
Rohkem teavet leiate Ülemkohtu veebisaidilt.
Apellatsioonikohtule on õigus esitada kaebus esimese astme kohtuna tegutseva ringkonnakohtu otsuse peale. Seal arutatakse ka avaldusi välisriikide või rahvusvaheliste kohtute otsuste tunnustamise kohta ja välisriikide või rahvusvaheliste vahekohtute otsuseid ning nende täitmist Leedu Vabariigis. Samuti täidab see kohus teisi kohtu pädevusse seadusega antud ülesandeid.
Apellatsioonikohtu eesistuja korraldab ja kontrollib piirkonnakohtute ning nende kohtunike haldustegevust seaduses sätestatud korras.
Rohkem teavet leiate Apellatsioonikohtu veebisaidilt.
Ringkonnakohus on esimese astme kohus, kus arutatakse seadusega selle pädevusse määratud kriminaal- ja tsiviilasju. Samuti arutatakse seal apellatsiooni korras piirkonnakohtu otsuseid, korraldusi ja määrusi.
Ringkonnakohtu eesistuja korraldab ja kontrollib piirkonnakohtute ning nende kohtunike haldustegevust oma tööpiirkonnas seaduses sätestatud korras.
Piirkonnakohus on esimese astme kohus järgmist liiki asjade jaoks:
väärteoasjad (seadusega selle pädevusse määratud),
hüpoteegikohtunike pädevusse määratud asjad,
kohtulahendite ja -otsuste täitmisega seotud asjad.
Piirkonnakohtu kohtunik täidab kohtueelses menetluses osaleva kohtuniku ja täitevkohtuniku ülesandeid, samuti muid piirkonnakohtule seadusega antud ülesandeid.